Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 18/1995. (VI. 6.) IKM rendelethez]
Paragraph Index: 187

a) Az írásbeli vizsga tartalma: — forgácsolási vagy alakítási technológiák ismertetése, — anyagvizsgálati módszerek ismertetése, — anyagismereti, anyagmegválasztási kérdés megoldásának ismertetése, — minőségbiztosítás elméleti, szervezési, dokumentálási kérdésének ismertetése, — forgácsolási technológia technológiai adatainak számítása, — alakítási technológia technológiai adatainak számítása, — hőkezelési technológiai adatok számítása, — hegesztési technológiai adatok számítása, — számpélda anyagvizsgálat eredményeinek kiértékelésére, — számpélda mérési adatok eredményeinek kiértékelésére. Az írásbeli vizsgán leíró-ismertető jellegű és konkrét számítási feladatokat kell megoldani. A feladatok száma nem több négynél. Az írásbeli vizsgán a jelöltnek bizonyítani kell ismereteit, azt, hogy megértette a szakmai feladat lényegét, ezért ismereteit alkalmazni képes konkrét technológia ismertetésére, számítási feladat megoldására.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes